RATCH ลบ 3% “ทิสโก้” แนะ “ขาย” หั่นเป้าเหลือ 35 บ. ชี้เพิ่มทุน 3 หมื่นล. ฉุด EPS ลง 20%
RATCH ลดลงต่อเนื่อง 3% แตะ 45.50 บาท “บล.ทิสโก้” แนะนำขาย หลังประกาศเพิ่มทุน 3 หมื่นล้านบาท ลุยโรงไฟฟ้าในประเทศอินเดีย จำนวน 2,045 เมกะวัตต์ คาดว่าจะฉุด EPS ปี 2565 ลงประมาณ 20% โดยให้ราคาเหมาะสมใหม่ที่ 35บาท
24 มิ.ย. 2564

ผู้สื่อข่าวรายงานว่า (24 มิ.ย.64) ราคาหุ้นบริษัท ราช กรุ๊ป จำกัด (มหาชน) หรือ RATCH ณ เวลา 15.28 น. อยู่ที่ 45.50 บาท ลดลง 1.50 บาท หรือ 3.19% สูงสุดที่ 46.75 บาท ต่ำสุดที่ 45.25 บาท ด้วยมูลค่าการซื้อขาย 1.29 พันล้านบาท

บริษัทหลักทรัพย์ ทิสโก้ จำกัด ปรับลดคำแนะนำราคาหุ้น RATCH เป็น “ขาย” โดยปรับมูลค่าที่เหมาะสมเหลือ 35 บาท หลังประกาศลงทุนสัดส่วน 45.5% (PT Pation Energy) จาก 1 ใน 3 โรงไฟฟ้าพลังงานถ่านหินของ Mitsui &amp; Co.,Pation ในชวาตะวันออก ประเทศอินโดนีเซีย ซึ่งมีกำลังผลิต 2,045 เมกะวัตต์ แม้จะมีความกังวลด้าน ESG ซึ่งส่งผลให้ RATCH มีสัดส่วนในธุรกิจพลังงานถ่านหินเพิ่มขึ้นเป็น 2 เท่า เป็น 18% และจะเพิ่มเป็น 34% เมื่อโรงไฟฟ้าพลังงานก๊าซในประเทศไทยหมดอายุ
ทั้งนี้การลงทุนใน Pation จะช่วยบรรเทาจากกำลังการผลิตที่จะลดลงในช่วงปี 2568-2570 รวมแล้วกำลังการผลิตของ RATCH จะเพิ่มขึ้นประมาณ 11% แบะผันเป็นกำไรสุทธิที่เพิ่มขึ้นประมาณ 8%
โดยนักวิเคราะห์ได้คาดการณ์ว่าการเพิ่มทุนไม่ทันตั้งตัวนี้ ส่งผลให้สัดส่วนลดลงอย่างมาก อย่างไรก็ตามเนื่องจากบริษัทวางแผนนำเงินส่วนนี้มาขยายกิจการในอนาคตและพยายามจะคง Gearing ratio ให้ต่ำกว่า 1 เท่า ทั้งนี้คาดการณ์ว่าปี 2565 EPS dilution จะอยู่ที่ 20% แม่ยังไม่มีการสรุปราคาในขณะนี้แต่คาดการณ์ว่าจะมีค่าใช้จ่ายประมาณ 30,000 ล้านบาท หุ้นใหม่จะมาจากทั้งพีพีโอและ Private Placement
ขณะที่ PT Paiton Energy จาก 1 ใน 3 โรงไฟฟ้า พลังงานถ่านหิน Mitsui &amp; Co.,Pation ในชวาตะวันออกของประเทศอินโดนิเซีย โดยมีกำลังการผลิต 2,945 เมกะวัตต์ แม้จะมีความกังวลด้าน ESG ซึ่งทำให้ RATCH มีสัดส่วนในธุรกิจพลังงานถ่านหินเพิ่มขึ้นเป็นสองเท่า เป็น 18%